JohanHeinsen/ENO huggingface dataset:
Aarhuus Stifts-Tidende, 1842-09-28
Ved Festforestillingen i Søndags (den 18de) debuterede en ung Skuespillerinde Jfr. Krieger. Som et Beviis paa, at Jndsmugling endnu gaaer i Svang i Fyen, har Stænderdeputeret Bruun i Roeskilde Stænderforsamling anført følgende Exempel, der netop i disse Dage er blevet ham bekjendt: En Mand paa Als har nemlig nylig indstævnet en Huusmand i Baag=Herred for et Regningskrav. Til Legitimation af Fordringen blev fremlagt en specisiceret Regning over de Varer, som bemeldte Huusmand eller Pranger i Løbet af et Aar havde kjøbt paa Als, og hvoraf fremgaaer, at, foruden nogle Colonialvarer, tillige fandtes anført 18,000 Potter Brændeviin.
Aarhuus Stifts-Tidende, 1842-09-28
Aalykkegaard ved Odense er solgt for 192,000 til Pastor Knapp i Haagerup. (Hp. Av.)
Aarhuus Stifts-Tidende, 1842-09-28
Efter en stormende Debat - hedder det i den holst. St. Td. - besluttede Stænderforsamlingen i dens 48de Møde, med 34 St. mod 2, at indgive til Hs. M. Kongen en Petition om, at det maatte behage Allerhøists, at ordne og sikkre Hertugd. Slesvigs og Holsteens Statsret paa sikkre Grundlag, navnligen ved en Forening af de raadg. Stænderforsamlinger for begge Hertugdommer som en Statseenhed.
Aarhuus Stifts-Tidende, 1842-09-28
Flensborgs Sangforening havde sidstl. 20de Septbr. en festlig Diner i Harmoniens Locale. Over 170 Medlemmer vare tilstede. Alt var Munterhed, og Glæde, indtil Een af Directeurerne kastede Tvedragtens Æble ind i Forsamlingen, idet han udbragte et "Hoch!" for Sangforeningen, men kun saavidt den tydske Tunge naaede!" Signalet til Partikamp blev derved givet, og den usalige Strid mellem "Deutschthum" og "Danismus udfyldte næsten hele den ovrige Aften.
Aarhuus Stifts-Tidende, 1842-09-28
Den høiere Bonde- eller Folkeskole skal den 6te October aabnes i Rendsborg. Som Forstander og første Lærer derved er bleven ansat Hr. Lütkens i Segeberg. Nogle og tyve Elever have hidtil meldt sig til Optagelse.
Aarhuus Stifts-Tidende, 1842-09-28
I Anledning af den nylig meddeelte Beretning om en i denne Tid for Rougs, Sønderhald og Østerlisberg Herreder verserende Retstrætte af en særdeles pudsig Art, idet nemlig Eieren af en Avlsgaard har saggivet en Gaardmand, fordi Denne har sagt Du til ham, fortæller Lollandsposten om et omtrent lignende Tilfælde under Grevsk. Knuthenborgs Politiret, hvor en Skolelærer troede sig fornærmet, fordi hans tidligere Skolekammerat havde tiltalt ham med det gamle broderlige Du". Skolelæreren meente nemlig, at ligesom en Soldat ikke maa sige Du til en Underofficeer, om de end havde været Drenge sammen, maatte Bonden heller ikke sige Du til Skolelæreren, der antog at have i saa Henseende lige Rang med en Underofficeer. Sagens Udfald var, at Dommeren gav Skolelæreren en Tilretteviisning. Hofjægermester Baron Rosenkrantz, der, medens Kammerjunker Tillisch, som Deputeret for Færøerne ved den senest afholdte Forsamling af Østifternes Provindsialstænder, var fraværende fra sit Embede, har været constitueret som Amtmand over Ringkjøbing Amt, er nu og, ifølge kongl. Resolution, constitueret til at fungere som Stiftamtmand for Aarhuus Stift og Amtmand over Aarhuus Amt, saalænge Stiftamtmand Rosenørn som Stænderdeputeret tager Ophold i Viborg. (Rand. Av.)
Aarhuus Stifts-Tidende, 1842-09-28
Skanderborg, den 27de Septbr. J Løverdags=Aftes holdt den store Steen, som var udvalgt og tilhugget til Frederik den Sjettes Mindestøtte paa Skanderborg Slots bakke, sit Jndtog her i Byen. Den var hentet i Tinning ved Frysenborg, 5 Mile fra det Sted, hvortil den var bestemt, og den holder over 150 Rubikfod. Den laa i en dyb Kløft, og man vil let kunne tænke sig, at en Masse af c. 100 Sk. Vægt kun med yderste Vanskelighed og utænkelige Anstrængelser ved simple Midler kunde hæves af sit Leie og bringes op paa den i dette Øiemed indrettede Befordringsmaskine; denne bestod af nogle med Jern forbundne Bjælker og har kostet 250 38. Af samme Steen vare 300 Læs mindre Steen afhuggede og rømmede bort, førend det sidste og vanskeligste Arbeide begyndte. Stenen hævedes ved Menneskekraft; dette fordrede en Tid af otte Dage. Reisen selv varede 6 Dage, og frembod en Mængde uheldige Tilfælde, som der kun med stor Møie raadedes Bod paa. Veien var adskillige Steder meget gjennemblødt, og Vognen sank i saa dybt, at den ikke kunde trækkes af Stedet, endskjøndt den i Bevægelse sættende Kraft var beregnet yderst overflødigt netop for saadanne Tilfælde. De fleste Steenkister sank sammen; Borum Bro blev kjørt sønder. Hvert tusinde Skridt maatte man holde; Axerne bleve røde og glødende. Endelig naaede den Byen, og passerede igjennem den, trukken af 32 fiirspændte Heste og henved 300 Mennesker. Mange have viist dette Foretagende stor og priselig Jnteresse, især paa Frysenborg og ved Aarhuus. Greven selv var næsten uafbrudt tilstede, og siges at have sendt nogle hundrede Bønder til Hjælp. Fra begge Sider af Landeveien strømmede Folk til, for at hjælpe med at trække. Brændeviin og Sved skal være flydt i Strømme. - Oberst Rosenberg, til hvem Anlægget er overdraget af den valgte Comitee, er en sjeldent dygtig, utrættelig, opoffrende og for dette Foretagende varmtfølende Mand, sin Tid og sin Beqvemmelighed har han ganske opoffret for dets Fremme. Det vil derfor ikke være underligt, om denne af kun saa Faa hjerteligt opfattede Sag vil faae et, med Hensyn til Udfaldet, over Forventning heldigt, det Almindelige tiltalende Resultat. - Bygmester Møller, som havde paataget sig at hidbringe Stenen, for en Sum af 650 28, skal have lidt betydeligt Tab ved de imod Forventning indtrufne Omstændigheder. Det vil neppe være urimeligt, om Comiteen forebygger, at en Mand, hvis Talent og utrættelige Anstrængelser, ved de forhaanden værende Midlers Simpelhed, man skylder det næsten Utroliges Virkeliggjørelse, lider Noget ved denne Accord, hvilken han uden al Tvivl kun har indgaaet for ei at gjøre et Foretagende, som han selv er enthusiastisk indtaget for, til en Berigelsesgjenstand. - Stenen vil en af de næste Dage blive bragt op paa Bakken. (Meddeelt.)
Aarhuus Stifts-Tidende, 1842-09-28
Ved Tallotteriets 1544 Trækning i Kjøbenhavn udkom: No. 47. 19. 1. 27. 55.
Aarhuus Stifts-Tidende, 1842-09-28
Handels=Efterretninger. De nærværende bestandigt dalende Creaturpriser - siger Aalb. Avis - gave sig især tilkiende ved sidste Leerups Marked, hvor man endog kjøbte et Par gode Malkeker for 20 Rbd. Høiere oppe i Landet ere Priserne paa Qvæg endnu ringere.
Aarhuus Stifts-Tidende, 1842-09-28
Paa Morso har man efter en Beretning kjøbt gode Brænderiker for 5 Rbd. Den store Mangel paa Fourage er det, som gjør det til en beklagelig Nødvendighed for Landmanden, især Bonden, for enhver Priis at forringe sin i de foregaaende Aar maaskee vel høit drevne Qvægbesætning. Odense, den 24de Septbr. Det igaar afholdte Ege skovs Marked var meget stærkt besøgt, men Handelen, var ikke betydelig. Sæde-Hvede betaltes med 8 Rbd., Sæde=Rug med 5 1/2 og 6 Rbd. Td.; Smør 11 og 11 1/2 Rbd. Fd. Gjæs : 5 Mk. 8 s. og 6 Mk. Stk.; meget faa gode Heste vare paa Markedet, og til disse vare næsten ingen Kjøbere; Slagtekoer solgtes for 16 a 20 Rbd. Stk. og gode Lødekøer for 18 a 24 Rbd. Stk., Viborg, den 23de Septbr. Paa vort Toftemarked, som afholdtes igaar og idag, var Omsætningen i det Hele taget meget treven. Veiret bidrog ogsaa sit dertil den første Dag, idet det næsten bestandigt regnede, hvorimod det idag var ret gunstigt. Salg af Creaturer kunde kun finde Sted til betydelig trykkede Priser; saaledes solgtes: Gamle Køer for 6-7 Rbd. Stykket; Kælve=Køer 12-15. Rbd. Stykket; Aldr. Træk-Stude 4060 Rbd. Parret, nogle enkelte Par store Do. gjaldt 8090 Rbd.; Gjæs, levende 7–8 Mk. Parret; Do., slagtede 33 Mk. 8 s. Stykket. Forøvrigt kostede: Smør 1820 s. pr. Pd.; Æg 1416 s. Snesen; Ost 7–8 Mk. pr. Lpd.; Provsti Sæde-Rug 6-7 Rbd.; Dansk Do. 55 Rbd. 3 Mk.; Byg, 6 radet 1516 Mk.; Alt pr. Td. Af Havre var næsten intet tilført Markedet; hvad Ubetydeligt der var, betaltes med 11-12 Mk. Tdn. Aarhuus. Dampskibet "Jris kom, paa dets Tilbagereise fra Kiel an, hertil igaar Efterm. Kl. 4, accurat paa den bestemte Tid. Det skal have havt mange Passagerer med frem og tilbage til de forskjellige Stationer, samt en betydelige Deel Gods. Imorges Kl. 6 gik det til Aalborg med 18 Passagerer herfra. Det begynder nu strax igien de sædvanlige Toure mellem Aalborg, Kjøbenhavn og Aarhuus. Ueisende. Med Christian den Ottende" fra Kallundborg: Agent Døcker med Frue og 2 Sønner, Etatsraad og Contoirchef Olsen, Fru Kammerherreinde Krieger, Grev Frys, Hr. v. Knyphausen, Kbm. Christensen, Jfr. Klocken, Forp. Holm med 2 Sønner, Hr. Westeengaard, Handelsfuldm. Weihe.
Aarhuus Stifts-Tidende, 1842-09-28
Med Dampskibet "Jris" fra Aarhuus til Aalborg; Mad. Rabe m. Datter, Skibscapt. Pallesen, Toldbet. Mygind, Apotheker Knudsen m. Søn, Mad. Ørting og Wilhelmsen, Mr. Galthen, Landvæsenselev Andersen, J. Prior, Strømpevæver Christensen m. Kone, Hattemager Nielsen, Discipel Schjørring, Mr. Strandgaard, Fru Rauchmaul, Caroline Schjul. Med Jahnsens Paquet til Kjøbenhavn: Student Fleischer, Frøken Dorschaus, Jfr. Schytte, Seminaristerne Arenzen, Rydahl, Andersen og Holm, Handelsbetjent Jensen, C. Hammerich, Ludvig Kjøge, Garver Jørgensen.
Aarhuus Stifts-Tidende, 1842-09-28
Jndsendt. uden at ville nægte mulig Nytte i Tiden af det for Veile Amt til Hesteavlens Fremme oprettede Selskab, formenes det dog at have bestaaet vel kort til at have kunnet frembragt de fortrinlige Hingster, Veile Amt især skal have at fremvise, efter Lector Dr. Withs Erklæring: feiler man i denne Formening, vil Hr. Kammerraad Dalgas, der har fremført hiin Erklæring, vistnok berigtige Sagen ved at meddele: i hvormange Aar Selskabet har virket, og om de fortrinlige Hingste i den Tid ere tillagte.
Aarhuus Stifts-Tidende, 1842-09-28
Bekjendtgjørelser. Fredag Aften opføres (til Benefice for Hr. Wimmer) "Pigen som Oberst, Vaudeville i 1 Act. Derefter: "Guldkorset", Lystspil i 2 Acter, med Sang og Chor.
Aarhuus Stifts-Tidende, 1842-09-28
NB. Næste Forestilling gives paa Søndag. P. J. Titchen.
Aarhuus Stifts-Tidende, 1842-09-28
Efter Begjæring af vedkommende Eier foretages Auction i Gaarden M 197 paa Studsgade her i Staden, Onsdagen den 5te Octbr. førstkom., og følgende Dage, over et Parti diverse Handelsvare, bestaaende af: Hør, Jern, Tømmer og Brædder, endeel Kaffe og andre Colonial=Artikler, Farvevare, Isenkram, Riga=Hørfrø m.v., samt over endeel Besætning, saasom: 6 Køer, 2de unge Kjøre=Heste, 1 Sæt Bringtøi, 2 Plouge, 1 Harve samt 1 Kornensningsmaskine m.v. Auctionen tager sin Begyndelse fornævnte Dato, om Eftermiddagen Kl. 2, og solide Kjøbere kan erholde 3 Maaneders Credit. Hvilket herved til Liebhaveres Efterretning bekjendtgjøres. Aarhuus Byfogedcontoir, den 23de Septbr. 1842. Fleischer.
Aarhuus Stifts-Tidende, 1842-09-28
Tirsdagen den 11te Octbr. førstkommende, Formiddag Kl. 10, bliver, ifølge vedtagen Bestemmelse under Skiftet efter Aftægtsmand Christen Nielsen Slot og Hustru Kirsten Thomasdatter, ved Auction, som afholdes i Stervbostedet paa Hundslund Mark, bortsolgt de Afdødes Bo, bestaaende af Sengeklæder, en Kakkelovn, et Stueuhr m. m. Lysthavende indbydes. Hads & Ning Herredscontoir, den 24de Septbr. 1842. Nyholm, const.
Aarhuus Stifts-Tidende, 1842-09-28
Mandagen den 24de Octbr. førstkommende, Kl. 10 Formiddag, bliver paa Hovedgaarden Lyngballe, paa Grevskabet Frysenborg, ved Auction bortsolgt circa 150 Faar og Beder. Vederhæftige Kjøbere gives Credit til 1ste Januar 1843. Lysthavende indbydes. Frysenborg Birkecontoir, den 25de Septbr. 1842. Kampmann.
Aarhuus Stifts-Tidende, 1842-09-28
Creditorerne i Boet efter afdøde Huusmand Laurs Jensen af Pindstrup By i Mariemalene Sogn, Randers Amt, og dennes efterlevende Hustru Kirsten Pedersdatter, indkaldes herved med 12 Ugers Varsel til, for undertegnede committeret Skifteforvalter, at anmelde og beviisliggjøre deres havende Fordringer paa Boet. Stenalt pr. Randers, den 22de Septbr. 1842. S. Michelsen.
Aarhuus Stifts-Tidende, 1842-09-28
At Skifterne efter: 1. Birthe Jensdatter, Enke efter Jens Pedersen, i Linaae, L. Ane Marie Rasmusdatter, Skomager Scheibyes Enke ibid., 3. Ane Jensdatter, Søren Jensens Enke i Truust, og 4. Pensioneret Lieutenant Harboe her i Byen, blive foretagne paa mit Contoir, Onsdagen den 19de Octbr. førstkommende Kl. 9 til 1, kundgjøres herved, overeensstemmende med Pl. 21de April 1824, til alle Vedkommendes Efterretning. Skanderborg, den 6te Septbr. 1842. Blichfelde.
Aarhuus Stifts-Tidende, 1842-09-28
Creditorerne i Dødsboerne efter: 1. Pensioneret Lieutenant Harboe her i Byen, 2. Opholdsenke Maren Jacobsdatter i Wirring, Fruering Sogn, Hjelmslev Herred, indkaldes herved overeensstemmende med Pl. 26de Octbr. 1792, med 12 Ugers Varsel, til, inden denne Tids Forløb, under Tabet af deres Fordringer, at anmelde og beviisliggjøre samme for undertegnede Skifteforvalter. Skanderborg, den 6te Septbr. 1842. Blichfeldt.
Aarhuus Stifts-Tidende, 1842-09-28
Ved Proclamata af Dags Dato, som ville blive læste i vedkommende Retter, ere alle de, som maatte have Noget at fordre i Dødsboerne efter 1. Aftægtsmand Jens Nielsen i Fiirgaard, Dover J. Jndsidder Jens Johansen i Jaungyde, Tulstrup, Sogn, Hjelmslev Herred, og Sogn, Gjern Herred, indkaldte med 12 Ugers Varsel, til, inden denne Tids Forløb, under Tabet af deres Fordringer, at anmelde og beviisliggjøre samme for undertegnede Skifteforvalter; hvilket herved endvidere bekjendtgjøres. Skanderborg, den 6te Septbr. 1842. Blichfeldt. Omtrent 20 Tdr. Land, paa Aarhuus Byes Mark i en samlet Lod, agtes bortleiet i dette Efteraar. Bliver Jorden ikke bortleiet underhaanden, vil den blive bortleiet ved offentlig Auction enten samlet eller i Lodder af omtrent 2 Tdr. Lands Størrelse. Lysthavende bedes at henvende sig til Procurator Dahl. Aarhuus, den 26de Septbr. 1842.
Aarhuus Stifts-Tidende, 1842-09-28
Hovedgaarden Laagegaard, beliggende i Sindberg. Sogn, Nørvangs Herred, Veile Amt, i en meget smuk Egn, 1 1/2 Miil fra Veile og 3 Miil fra Horsens, agter Eieren, formedelst anden Bestemmelse, underhaanden at afhænde. Gaarden, til hvilken hører en i 1838 ny opbygget stor hollandsk Veirmølle med 2 Male- og 2 Grubeqværne, et Sigteværk og en Hestemølle til Boghvedemaling, samt en udmærket Bøgeskov paa circa 20 Tdr. Land, staaer for Ager og Engs Hartkorn. 11 Tdr. 5 Skpr. 1 Fdkr. 2 1/5 Alb., Skovskyld 1 Skp. 1/5 Alb. og Mølleskyld, 4 Skp. 1 Fdkr. Bygningerne ere gode; Stuehuset, der afgiver en herskabelig Bopæl, er for faa Aar siden saagodt som ny ombygget, og ere samtlige Bygninger tilligemed Møllen assurerede i Brandkassen for 20,350 Rbd. Sølv. Den aarlige Udsæd har været 16 Tdr. Rug, 6 Tdr. Hvede, 3 a 4 Tdr. Ærter, 25 Tdr. Byg, 52 Tdr. Havre. og 30 Tdr. Kartofler, foruden Kløver, og er iaar circa 8 Tdr. Land besaaede med Raps, der staaer ypperligt. Til Gaarden hører en god Have, beplantet med unge Frugttræer, og stoder Skoven lige til Haven. J Eiendommen indestaae paa 1ste Prioritet 11000 Rbd. af offentlige Midler, hvilken Sum fremdeles kan blive staaende, og ville Pengeconditionerne forøvrigt blive fordeelagtige for Kjøberen, Lysthavende ville behage enten personligen eller i portofrie Breve at henvende sig til undertegnede Eier. Laagegaard, den 24de Septbr. 1832. S. W. Petersen.
Aarhuus Stifts-Tidende, 1842-09-28
Gaardsalg. Formedelst indtrufne Omstændigheder er en Gaard i Horsens underhaanden at faae tilkjøbs paa meget fordeelagtige Vilkaar. Den er beliggende paa een af Byens største og for Næringsdrift meest fordeelagtige Gader, og egner sig fortrinlig for en Kjøbmand, Garver, Brændeviinsbrænder, eller hvilkensomhelst anden Næringsbedrift. Af Kjøbesummen kan Størstedelen blive indestaaende. Liebhavere til denne fordeelagtige Eiendom ville behage enten personlig eller i frankerede Breve at henvende sig til Undertegnede, med hvem det Fornødne i saa Henseende afhandles. Aarhuus Commissions-Contoir, den 4de Septbr. A. Hansen.
Aarhuus Stifts-Tidende, 1842-09-28
En privilegeret Kro, beliggende paa Landeveien mellem Viborg og Veile, med god Næring og et betydeligt Areal, omtrent 400 Tdr. Land, hvoraf de 150 Tdr. er opdyrket Agerland, samt betydelig Fiskerirettighed, er underhaanden paa billige Vilkaar, formedelst anden Bestemmelse, at faae tilkjøbs. Man henvender sig enten personlig eller i frankerede Breve til A. Hansen, Commissionair.
Aarhuus Stifts-Tidende, 1842-09-28
4 a 5000 Rbd. ønskes laante strax eller til førstk. 11te Decbr. i en i Nærheden af 3 Kjøbstæder beliggende Landeiendom, der for kort Tid siden ved lovlig Taxation blev vurderet til 30,000 Rbd. Om nærmere og nøiagtig Oplysning desangaaende ville herpaa Reflecterende behageligst henvende sig til L. F. Bloch. 800 a 1000 Rbdlr. anvises til Udlaan strax eller til 11te Decbr. Termin, imod betryggende Sikkerhed, af A. Hansen, Commissionair.
Aarhuus Stifts-Tidende, 1842-09-28
Skiveskydning. Med Øvrigheds Tilladelse afholdes en Skiveskydning i Riisskov Mandagen den 3die Octbr., Kl. 8, over Sølv gevinster til 60 Rbd. Værdi. Der skydes paa 80 Al. 2. point med de herværende Borger- og Jæger=Geværer, og enhver Deeltager kan indrette sit Gevær med Viser og Diøbter, som han selv ønsker. Paquetten. Anders Sandøe Ørsted, ligger her i Havnen for at afgaae Mandagen 3die Octbr., Skipper P. Michelsen, Kl. 10 Aften, herfra til Kjøbenhavn med Passagerer, Qvæg og Stykgods. Aarhuus, den 28de Septbr. 1842. W. J. A. Lewerkhuusen. Bankhæftelsers Jndfrielse.
Aarhuus Stifts-Tidende, 1842-09-28
Undertegnede vedbliver fremdeles at besørge Bankhæftelser indfriede saavel af større som af mindre Eiendomme paa Landet eller i Kjøbstæderne og gjør jeg, forsaavidt det ønskes, selv det dermed forbundne Pengendlæg, efter Trykt i Aarhuus Stiftsbogtrykkerie. nærmere Overeenskomst, ligesom jeg ogsaa besørger Actier reqvirerede i Banken, m.v.
Aarhuus Stifts-Tidende, 1842-09-28
De, der muligen ønske at benytte min Assistance i denne Anledning, vilde behage snarest muligt til mig at indsende vedkommende Amtstues eller Byfogeds Attest om Bankhæftelsens Beløb, m.m., med Opgivende, om man selv ønsker at benytte Actierettigheden eller ikke, hvorefter jeg da skal foranstalte det videre Fornødne.
Aarhuus Stifts-Tidende, 1842-09-28
Kjøbenhavn, den 6te August 1842. C. P. Berthelsen, lille Kjøbmagergade 389. Hvor og hvorledes det bliver muligt, for 4 1/2 Species at kunne komme i Besiddelse af 260,000 Rbd. rede Sølv, derom meddeler Commissions Contoiret paa Petri Kirchhof No. 308 i Lybek, uden Betaling, nærmere Efterretning. Contoiret tager imod ufortøvet til det samme afsendte frankerede Brev, og skal da med første Post meddele det Fornødne. Til Overflødighed bemærkes endnu udtrykkeligt, at det forstaaer sig, at det bliver Hver og En tilladt, efter at have seet den meddeelte Underretning, enten at anvende 4 1/2 Species eller ikke at anvende den, og at i sidste Tilfælde Jngen har at udbetale Noget.
Aarhuus Stifts-Tidende, 1842-09-28
Lübeck i September 1842. Commissions=Contoiret. Petri Kirchhof No. 308.
Aarhuus Stifts-Tidende, 1842-09-28
Eftersom jeg Undertegnede agter at flytte herfra Byen om en kort Tid, saa tager jeg mig den Frihed, at anbefale mig med adskillige forfærdigede Pelsvare til billig Priis. Ch. F. Mørch, Bundtmager.
Aarhuus Stifts-Tidende, 1842-09-28
Undertegnedes Oplag af Bundtmagerarbeide fra Hr. L. Michelsen i Aarhuus er i disse Dage atter blevet forsynet med et velassorteret Udvalg af Vinterkaskjetter og andre for Vinteren passende Gienstande, saavel for Herrer som Damer, hvilket sælges til billige og bestemte Priser af J. Cohn. Warde, den 24de Septbr. 1842. J. Cohn.
Aarhuus Stifts-Tidende, 1842-09-28
Meieri-Ost, faaes hos C. A. Rodtwitt.
Aarhuus Stifts-Tidende, 1842-09-28
Steen Kalk, kan faaes ved Aarhuus Teglværk Torsdagen den 6te Octbr. C. Langballe.
Aarhuus Stifts-Tidende, 1842-09-28
Blødt Bergisk faaes hos Madame Ørum ved Aaen.
Aarhuus Stifts-Tidende, 1842-09-28
En Rulle, brugbar og god, ønskes tilkjøbs i Ormslev Præstegaard. Hørfrøe, kjøbes i større og mindre Partier af J. P. Hammershøi.
Aarhuus Stifts-Tidende, 1842-09-28
Tjenestesøgende til 1ste Novbr. Af disse haves endnu en betydelig Deel af næsten alle Klasser, isærdeleshed Karle, ubortfæstede. Særdeles gode Anbefalinger kunne produceres. De, som maatte ønske Nogen af disse, ville behage, jo før jo hellere, enten personlig eller i frankerede Breve, at gjöre Anmeldelse derom til A. Hansen, const. Fæstemand.
Aarhuus Stifts-Tidende, 1842-09-28
Et Qvistværelse paa Frederiksgade 2 593 kan strax eller til førstkommende Flyttetid faaes tilleie paa billige Vilkaar. En Beboelsesleilighed paa 3 a 4 Værelser med Kjøkken og Spisekammer a. samt Staldrum til en Hest, helst i en reel Gade, ønskes tilleie til næstkommende Michaeli Flyttetid. Man behage i den Anledning at henvende sig A. Hansen.
Aarhuus Stifts-Tidende, 1842-09-28
Beboelsesleilighed for en Familie kan til næste 1ste Novbr. faaes tilleie i Præsteenkesædet i Ormslev. Vedkommende behage at melde sig hos Sognepræsten.
Aarhuus Stifts-Tidende, 1842-09-28
Aarhuus Stiftstidende. begynder nu et nyt Qvartal, og kan bestilles paa alle kgl. Postcontoirer i Danmark og Hertugdommerne.
Aarhuus Stifts-Tidende, 1842-09-30
No 174. Fredagen. den 30 Septbr. Den til Forsendelse. med Brevposterne. Kongelig allernaadigst alene privilegerede Aarhuus siftbeidende.
Aarhuus Stifts-Tidende, 1842-09-30
Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phil.
Aarhuus Stifts-Tidende, 1842-09-30
Nyheder fra Udlandet. J Servien er foregaaet vigtige Begivenheder; de til Belgrad indkaldte Districtsdeputerede have deres første Forsamling afsat Fyrst Michael fra Thronen, og proclameret Alexander Petrowitsch, Søn af den i Begyndelsen af den serviske Frihedskrig bekjendte Czerny Georg den sorte Georg) til Landets Fyrste. Man er nu i spændt Forventning om, hvad Østerrig, og den russiske Skytsmagt ville sige til denne Voldsgierning. Den afsatte Fyrste og hans Moder, der tilhest var fulgt ham i Slaget som han tabte, ere flygtede til Semlin. Hans ligeledes fordrevne Fader, Fyrst Milosch, er reist til Wien. Folket havde ikke saameget mod Fyrsten som mod hans Ministre, hvilke man havde erklæret for Landsforrædere og forlangt afsatte.
Aarhuus Stifts-Tidende, 1842-09-30
Syriens Skjæbne skal (som det hedder fra Constantinopel) nu være afgjort, idet denne Provinds's Bestyrelse skal overdrages til en christelig Fyrste. Nr. bliver Spørgsmaalet, til hvem denne Bestyrelse skal overdrages; om det bliver en Fyrste, der virker i engelsk eller i fransk Aand. Gjæringen i Syrien er iøvrigt stor, og det er tvivlsomt, om Partierne ville føie sig efter Portens Villie. J den syriske Havn Beirut vare nylig ankomne 9 franske Krigskibe, hvorover Englænderne synes at være blevne urolige og skjøndt den fr. Gesandt i Constantinopel har forsikkret den engelske, at de snart igjen skulle forladt Kysten, er dog et engelsk Dampskib tilsomt afsendt til Malta, for at beordre nogle af de derliggende engelske Krigskibe til, ligeledes at begive sig til Syrien, forat iagttage den franske Flaades Bevægelser. Det er gaaet skrækkeligt til i Buenos=Ayres. Det begyndte med Skydning af arresterede Personer, og hver Morgen saae man fra Politibygningen og Fæstningen hele Vogne fulde af døde Kroppe kjøres ud til Recolaten, hvor de bleve afkastede i en dyb Grav. Efter at denne Maade at myrde paa havde varet en Maanedstid, ansaae høie Vedk. (Rosas) det mindre omstændeligt at lade Hovederne skjære af. Dette fortsattes nu i langt større Omfang. Hver Aften Kl. 10 begyndte Myrderiet. Enhver saakaldet Unitarier (som ønsker en anden Regjeringsform end den bestaaende) stod Fare for at miste Livet, og var ikke sikker nogetsteds. Een af disse kom en Dag ind paa Politikammeret og forlangte et Pas til Rio Janeiro, hvilket blev strax udfærdiget, men Manden, derhos betydet, at det skulde paategnes i et andet Contoir ved Siden af. Da han her kom ind og Skriveren havde gjennemlæst Passet, reiste han sig fra sin Stol, tog en ved Siden af ham liggende Kniv, og gav Manden dermed 3 Stik i Brystet, saa han strax døde. Dog er ingen Udlænding bleven myrdet. Da det ikke syntes, at disse Grusomheder vilde tage nogen Ende, begave den bras. og den franske Gesandt sig op til Rosas og betydede ham, at hvis han ikke strax gav Ordre til Blodbadets Standsning, saa vilde de gjøre det, og Følgerne da falde paa hans Hoved. Denne Trusel hialp saameget, at der Dagen efter blev givet Ordre til Menneskeslagteriets Ophør.